अब हमारे एक ही परिवार में दो तरह के नियम बने हुए हैं , जहां मेरे सगे भतीजे भतीजियों के मुंडन में बलि की आवश्‍यकता नहीं पडती है , क्‍योंकि हमारा सबका मुंडन बिना ब‍लि के हो चुका है , वहीं चाचाजी के पोते पोतियों के मुंडन में बलि दी जाती है। मैं यही समझने लगी हूं कि अपने विचारों के अनुरूप ही काम किया जाना श्रेयस्‍कर होता है। ऐसी हालत में प्रकृति आपका साथ अवश्‍य देती है , पर यदि आपने नियम तोडकर काम करना आरंभ किया है तो अपने दिल को थोडा मजबूत बनाए रखें , क्‍योंकि जीवन में कभी भी किसी प्रकार की घटना घट जाया करती हें और इसके लिए आप अपने धार्मिक क्रियाकलापों को दोषी न मानें।